বর্তমান সরকার ফ্যাসিবাদী সরকার, এ সরকারের আমলে গুম, খুন, হত্যা, রাহাজানি, টেন্ডারবাজী ও দলীয়করন ছাড়া কিছু নেই, বর্তমান সরকারের আমলে দেশে আইনের শাসন ব্যবস্থা ভেঙ্গে পড়েছে। পঞ্চগড়ের আটোয়ারীতে বিএনপি’র নেতা কর্মীদের সাথে এক মতবিনিময় অনুষ্ঠানে বিএনপি’র স্থায়ী কমিটির সদস্য, সাবেক স্পীকার ব্যারিষ্টার মুহম্মদ জমির উদ্দিন সরকার প্রধান অতিথির বক্তব্যে এসব কথা বলেন। আটোয়ারী উপজেলা বিএনপি’র আয়োজনে দলীয় কার্যালয়ে মতবিনিময় সভায় উপজেলা বিএনপি’র সভাপতি আলহাজ্ব মোঃ আব্দুর রহমানের সভাপতিত্বে মত বিনিময় সভায় তিনি বিএনপি’র চেয়ারপার্সন বেগম খালেদা জিয়ার মুক্তি দাবী করেন এবং বর্তমান সরকারের কঠোর সমালোচনা করেন।